अपने पूरे भाषण के दौरान केजरीवाल ने मोदी के अलावा किसी दूसरे नेता पर निशाना नहीं साधा। उन्होंने वहां मौजूद लोगों को आगाह किया कि यदि उन्होंने आप के स्थान पर भाजपा प्रत्याशी को वोट दिया तो वह मथुरा का हाल भी गुजरात जैसा कर देगी। सारी जमीनें जेपी जैसे करोड़पतियों को दे देगी, जो किसानों की भूमि कौडियों के दाम खरीद कर उसे वापस लोगों को करोड़ों में बेंचेंगे। केजरीवाल ने मीडिया पर भी मोदी के हाथों बिक जाने जैसा गंभीर आरोप लगाया। आप नेता इससे पहले भी इस तरह के आरोप लगा चुके हैं।